English: Thank you, Dirprwy Lywydd. I didn't have the opportunity when we last discussed this matter in March to put on record my personal congratulations to the Dirprwy Lywydd for the way that she led on this agenda through her private Member's legislation. She's rolling her eyes at me because she gets tired of us congratulating her about this, but I actually think it is something that we shouldn't forget - that it is through some individuals with really strong personal knowledge that has actually enabled us to take some of the lead here. I'd associate myself with some of the concerns that other Members have raised. I was with Mike Hedges on the whole 'in principle' thing, but I have heard what the Minister has said and on this side we are reassured. If I can associate myself as well with what others have said about giving our commitment to if there is any way in which we can help you to escalate the speed of this, Minister. We appreciate of course that this is a very complex matter, but I suppose I would say that a point will be reached when perhaps it isn't possible to meet consensus and some people will simply have to be told. You cannot necessarily expect turkeys to vote for Christmas, so there will be times when with some people, some sectors and some bits of some sectors you will just have to take that lead. We give you the assurance from this side of the Chamber that you will have our support in doing that. Several of the specific points I wished to raise have already been touched on, but if I can just come back to the issue briefly of retrofitting sprinklers. We fully appreciate the need for a campaign, for persuasion, but will the Minister be giving any consideration eventually to mandating this? I realise that it is complicated, I realise it will take time, and nobody's underestimating the costs involved, and I have been pleased to hear the Minister say that there is some consideration being given to how some funding might be brought forward. But, in the end, there may be people who will not take advantage of all those voluntary opportunities and, from this side, we would like to see the Government ultimately, perhaps as a second or third step, considering legislation if that is necessary. I was very pleased to hear what the Minister had to say in her statement with regard to the residents' voice, and very pleased to see the work together with, in particular, the social housing sector. However, my concern would be that it is not always the good landlords that we need to get working on this. So, again, I'd ask the Minister whether she will consider at some point mandating a process. We know the terrible tragedy of Grenfell arguably could have been avoided had residents been listened to sooner, and it will not necessarily be the good landlords and the social landlords that we have to take on board with this. We very strongly welcome the bringing in of the fire and rescue service as statutory consultees in the planning process, but is it the Minister's intention that that will be backed up by fire safety being a single material ground, potentially, for rejecting planning? Because it's one thing to be a statutory consultee, it's then a question of how much weight that consultation is given. I very much hope that that will be the case. We're also interested to know what might be able to be done - . As this planning process is going through, there will of course be some potentially quite big developments that are happening before that can become mandatory. So, is there anything that the Minister can do, working with local authorities, perhaps, to try and encourage developers to take advice from the fire and rescue service as part of the planning process, even if it will obviously take some time to legislate? Finally, we'd like to say just how very pleased we are that the Minister is moving at pace to ban combustible cladding. You have, of course, our complete support on that, Minister. This is such an important agenda. I think I have heard everything that you've said to David Melding, to John Griffiths and to others about needing to get this right, but I think from this side, we would like to say we also need to get it done.
Welsh: Diolch, Dirprwy Lywydd. Ni ches i'r cyfle pan wnaethom ni drafod y mater hwn ddiwethaf ym mis Mawrth i longyfarch y Dirprwy Lywydd ar goedd yn bersonol am y ffordd y bu'n arwain ar yr agenda hon trwy ei deddfwriaeth Aelod preifat. Mae hi'n troi ei llygaid arnaf i oherwydd ei bod hi wedi blino ar bawb yn ei llongyfarch am hyn, ond rwy'n credu mewn gwirionedd ei fod yn rhywbeth na ddylem ni ei anghofio - mai unigolion sydd â gwybodaeth bersonol gref iawn sydd wedi ein galluogi mewn gwirionedd i achub y blaen ar hyn rywfaint yma. Hoffwn ategu rhai o'r pryderon y mae Aelodau eraill wedi'u crybwyll. Roeddwn yn cytuno gyda Mike Hedges ynglŷn â'r holl beth 'mewn egwyddor', ond rwyf i wedi clywed yr hyn y mae'r Gweinidog wedi'i ddweud ac yn hyn o beth, rydym wedi ein calonogi. Os caf i ategu hefyd yr hyn y mae eraill wedi'i ddweud ynghylch ymrwymo i hyn os oes unrhyw ffordd y gallwn ni eich helpu i gyflymu hyn, Gweinidog. Rydym yn sylweddoli wrth gwrs fod hwn yn fater cymhleth iawn, ond mae'n debyg y byddwn i'n dweud y byddwn yn cyrraedd sefyllfa pan nad yw'n bosib cael consensws ac y bydd yn rhaid dweud wrth rai pobl fel y mae hi. Ni allwch chi o reidrwydd ddisgwyl i dyrcwn bleidleisio dros y Nadolig, felly bydd adegau, gyda rhai pobl, rhai sectorau a rhai rhannau o rai sectorau pan fydd yn rhaid ichi wneud hynny. Rydym yn rhoi'r sicrwydd ichi o'r ochr hon i'r Siambr y cewch chi ein cefnogaeth ni i wneud hynny. Mae nifer o'r sylwadau penodol yr oeddwn i'n dymuno'u gwneud eisoes wedi eu crybwyll, ond a gaf i ddychwelyd i'r mater yn gyflym o ran ôl-osod system chwistrellu. Rydym yn sylweddoli'n llwyr yr angen am ymgyrch, am argyhoeddi, ond a fydd y Gweinidog yn rhoi unrhyw ystyriaeth i wneud hyn yn orfodol yn y pen draw? Rwy'n sylweddoli ei fod yn gymhleth, rwy'n sylweddoli y bydd yn cymryd amser, ac nid oes neb yn tanbrisio'r costau dan sylw, ac rwyf i wedi bod yn falch o glywed y Gweinidog yn dweud bod rhywfaint o ystyriaeth yn cael ei rhoi i sut y gellid cyflwyno rhywfaint o gyllid. Ond, yn y pen draw, efallai y bydd pobl na fyddan nhw'n manteisio ar yr holl gyfleoedd gwirfoddol hynny ac, o'n rhan ni, fe hoffem ni weld y Llywodraeth yn y pen draw, fel ail neu drydydd cam efallai, yn ystyried deddfwriaeth os bydd angen hynny. Roeddwn i'n falch iawn o glywed yr hyn a oedd gan y Gweinidog i'w ddweud yn ei datganiad ynglŷn â llais y trigolion, ac yn falch iawn o weld y gwaith gyda'r sector tai cymdeithasol yn arbennig. Fodd bynnag, fy mhryder i yw nad y landlordiaid da yw'r rhai y mae angen i ni eu cael yn gweithio ar hyn bob amser. Felly, unwaith eto, gofynnaf i'r Gweinidog a fydd hi'n ystyried gwneud y broses yn orfodol ar ryw bryd. Rydym yn gwybod y gellid bod wedi osgoi trychineb erchyll Grenfell pe byddai rhywun wedi gwrando ar y trigolion yn gynt, ac nid y landlordiaid da a'r landlordiaid cymdeithasol fydd angen i ni eu hystyried yn hyn o beth o reidrwydd. Rydym yn croesawu'n fawr iawn y ffaith bod y gwasanaeth tân ac achub wedi'i groesawu yn gorff ymgynghori statudol yn y broses gynllunio, ond ai bwriad y Gweinidog yw y bydd hynny'n cael ei ategu trwy wneud diogelwch tân yn un rheswm sylweddol, o bosib, dros wrthod cynllunio? Oherwydd un peth yw bod yn ymgynghorai statudol, ond mae wedyn yn gwestiwn o faint o bwyslais a roddir ar yr ymgynghoriad hwnnw. Rwy'n gobeithio'n fawr y bydd hynny'n digwydd. Mae gennym ni ddiddordeb hefyd mewn gwybod beth y gellid ei wneud - . Wrth i'r broses gynllunio hon fynd rhagddi, wrth gwrs bydd rhai datblygiadau eithaf mawr o bosib sy'n digwydd cyn y gall hynny fod yn orfodol. Felly, a oes unrhyw beth y gall y Gweinidog ei wneud, trwy weithio gydag awdurdodau lleol, efallai, i geisio annog datblygwyr i gael cyngor y gwasanaeth tân ac achub yn rhan o'r broses gynllunio, hyd yn oed os bydd yn amlwg yn cymryd cryn amser i ddeddfu? Yn olaf, fe hoffem ni ddweud pa mor falch ydym ni fod y Gweinidog yn gweithredu'n gyflym i wahardd cladin a all losgi. Mae gennych chi, wrth gwrs, ein cefnogaeth lwyr yn hynny o beth, Gweinidog. Mae hon yn agenda mor bwysig. Rwy'n credu fy mod i wedi clywed popeth yr ydych wedi'i ddweud wrth David Melding, wrth John Griffiths ac wrth eraill am yr angen i wneud hyn yn iawn, ond rwy'n credu o'n rhan ni, yr hoffem ni ddweud bod angen i ni wneud y gwaith hefyd.